গত ২৮ অক্টোবর হাফিজুরকে গ্রেপ্তার করে সিআইডি। তিন দিন রিমান্ডে থাকার পর গতকাল শুক্রবার তিনি ঢাকার মহানগর হাকিমের আদালতে স্বীকারোক্তিমূলক জবানবন্দি দেন। সিআইডির বিশেষ পুলিশ সুপার মোল্যা নজরুল ইসলাম বলেন, হাফিজুরের প্রায় ১০ কোটি টাকার সম্পদ পাওয়া গেছে, যা তিনি প্রশ্নপত্র ফাঁসের মাধ্যমে অর্জন করেছেন। পুলিশ জানায়, এই চক্রটি মূলত পরীক্ষা শুরুর কয়েক মিনিট আগে বিভিন্ন পরীক্ষাকেন্দ্র (স্কুল বা কলেজ) থেকে শিক্ষক বা সহকারীদের মাধ্যমে প্রশ্নপত্র পেয়ে তা দ্রুত সমাধান করে ডিজিটাল ডিভাইসের মাধ্যমে পরীক্ষার্থীকে সরবরাহ করত।